CELEX: 32008R0329
Language: da
Date: 2008-04-10 00:00:00
Title: Kommissionens forordning (EF) nr. 329/2008 af 10. april 2008 om ændring af forordning (EF) nr. 552/2007 for så vidt angår fastsættelse af budgetlofterne for 2007

11.4.2008   
            
            
               DA
            
            
               Den Europæiske Unions Tidende
            
            
               L 101/7
            
         
      KOMMISSIONENS FORORDNING (EF) Nr. 329/2008
   af 10. april 2008
   om ændring af forordning (EF) nr. 552/2007 for så vidt angår fastsættelse af budgetlofterne for 2007
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 64, stk. 2, og
   ud fra følgende betragtninger:
   
               (1)
            
            
               I bilag I til Kommissionens forordning (EF) nr. 552/2007 af 22. maj 2007 om fastsættelse af det maksimale EF-bidrag til finansiering af arbejdsprogrammerne i olivenoliesektoren og fastsættelse for 2007 af budgetlofterne for delvis eller fakultativ gennemførelse af enkeltbetalingsordningen og de årlige rammebeløb for den generelle arealbetalingsordning i henhold til Rådets forordning (EF) nr. 1782/2003 og om ændring af nævnte forordning (2) fastsættes budgetlofterne for 2007 for de direkte betalinger, der ydes i henhold til artikel 66-69 i forordning (EF) nr. 1782/2003.
            
         
               (2)
            
            
               Frankrig har i overensstemmelse med artikel 64, stk. 1, i forordning (EF) nr. 1782/2003 besluttet sig for en delvis gennemførelse af enkeltbetalingsordningen, navnlig på de betingelser, der er fastsat i artikel 68, stk. 2, litra a), nr. i), i nævnte forordning, for så vidt angår den supplerende betaling for opretholdelse af ammekohold. I henhold til artikel 8, stk. 4, i Rådets forordning (EF) nr. 1083/2006 (3) om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden kan de franske regioner Korsika og Hainaut imidlertid fra den 1. januar 2007 ikke længere nyde godt af den overgangsstøtte, der er omhandlet i nævnte artikel. Derfor kan den supplerende nationale ammekopræmie, der er fastsat i artikel 125, stk. 5, i forordning (EF) nr. 1782/2003, og som ydes til bedrifter i de franske regioner Korsika og Hainaut, fra 2007 ikke længere finansieres af EGFL. For at sikre fortsat EF-støtte til ammekosektoren har Frankrig anmodet om overførsel af et beløb svarende til de betalinger, der blev ydet indtil 2006 i form af supplerende national ammekopræmie i Korsika og Hainaut, fra det loft, der i bilag I til forordning (EF) nr. 552/2007 er fastsat for 2007 for den supplerende ammekopræmie, til det loft, der er fastsat i samme bilag for ammekopræmien. Ovennævnte budgetlofter bør derfor tilpasses.
            
         
               (3)
            
            
               Forordning (EF) nr. 552/2007 bør ændres i overensstemmelse hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger —
            
         UDSTEDT FØLGENDE FORORDNING:
   Artikel 1
   I bilag I til forordning (EF) nr. 552/2007 foretages følgende ændringer:
   
               a)
            
            
               Beløbet for »Ammekopræmie« for Frankrig erstattes med »734 416«.
            
         
               b)
            
            
               Beløbet for »Supplement til Ammekopræmie« for Frankrig erstattes med »0«.
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. april 2008.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 270 af 21.10.2003, s. 1. Senest ændret ved Kommissionens forordning (EF) nr. 293/2008 (EUT L 90 af 2.4.2008, s. 5).
   
      (2)  EUT L 131 af 23.5.2007, s. 10. Ændret ved forordning (EF) nr. 1276/2007 (EUT L 284 af 30.10.2007, s. 11).
   
      (3)  EUT L 210 af 31.7.2006, s. 25. Ændret ved forordning (EF) nr. 1989/2006 (EUT L 411 af 30.12.2006, s. 6).